Loop lig vir ‘betaalvakansies’, waarsku kenner | Maroela Media
SA parlement maak hierdie week geskiedenis
TLU SA bekommerd oor voortgesette afsonderingsperiode
‘Onbekwame’ Shabangu as raadgewer aangestel
Werkloosheidsfonds onder skoot oor sloerdery
Dié kerk bring hoop
Argieffoto (Foto: Ian Landsberg/ Afrcan News Agency/ANA)
ŉ Skuldberader waarsku oor ŉ moeilike finansiële tydperk wat vir almal voorlê as gevolg van die ekonomiese impak van die algehele landwye afsondering om die verspreiding van die koronavirus (Covid-19) te voorkom.
Benay Sager, uitvoerende hoof van die skuldberadingsorganisasie DebtBusters, het gesê Suid-Afrika se afgradering na rommelstatus deur die Moody’s-kredietgraderingsagentskap, kan nie met ŉ lagie suiker bedek word nie.
Volgens hom sal dit beduidend minder belastinginkomste vir die regering beteken. Die afgradering sal dit ook moeiliker en duurder maak vir die regering om geld te leen en elke Suid-Afrikaner sal die gevolge hiervan ervaar.
“Die betaalvakansies wat sommige finansiële instansies aanbied om die impak van die afsondering op verbruikers te verlig kan dalk die onafwendbare uitstel, maar nie onbepaald nie,” het hy gewaarsku.
“Ons maan mense om nou hul uitgawes te hersien en te kyk hoe en waar hulle kan bespaar. As hulle reeds sukkel om hul maandelikse verpligtinge na te kom, gaan hierdie situasie net vererger. Hulle moet by ŉ geloofwaardige skuldberader aanklop voor dit gebeur.”
Banke sal, weens die afgradering, ook onder druk wees en sal waarskynlik strenger leningskriteria opstel sodat dit moeiliker sal wees vir verbruikers om geld te leen. Sager het gesê die silwer randjie van die afgradering is moontlik dat Suid-Afrikaners minder sal staat maak op lenings om hul leefstyle te onderhou.
algehele afsondering koronavirus
Leefstyl? Wat is dit? By ons lyk dit meer soos oorlewing. As jy moet geld leen vir kos, as jy nie eens meer n rekenaar of tv het nie, dan leen jy uit nood, nie om n leefstyl te handhaaf nie.
Ek dink in die tyd van afsondering kan n mens nogals baie spaar, ons ry minder, net my man ry vir werk, ek was eenkeer n week, ook nou koop ons nie wegneem etes die geld wat jy nie nodig vir nog n motor se petrol vir daai wegneem etes al is dit R500 spaar dit of koop eeder ekstra kruideniers want ons weet wat le nog voor nie.
In hierdie geval beteken vakansie jy gaan meer betaal. Dus niks om na uit te sien nie,
Miskien het sommige mense nou agtergekom dat hulle heel goed sonder ‘n huishulp en/of ‘n tuiningenieur kan klaarkom en dat die kruideniersware sommer baaaie langer hou.
Die doel van hierdie sogenaamde “betaalvakansie” is bloot sodat die instellings hulle balansstate kan red. Omdat hulle grasie gee vir betalings, hoef daardie agterstallige lenings nie as moontlike oninbare skuld klassifiseer te word nie. Verder hou hulle nie op om rente te hef nie, so inderwaarheid hef hulle 3 ekstra maande (of watookal die betaallgrasietydperk is) se rente, wat weer bykomende rente oploop weens die effek van saamgestelde rente. So kliënte het niks om voor dankbaar te wees nie. Wat my nog verder grief is dat die banke hierdie voorhou as synde hulp en opoffering van hulle kant af, terwyl… Lees meer »